CELEX: 32019R1691
Language: sl
Date: 2019-10-09 00:00:00
Title: Uredba Komisije (EU) 2019/1691 z dne 9. oktobra 2019 o spremembi Priloge V k Uredbi (ES) št. 1907/2006 Evropskega parlamenta in Sveta o registraciji, evalvaciji, avtorizaciji in omejevanju kemikalij (REACH) (Besedilo velja za EGP)

10.10.2019   
               
               
                  SL
               
               
                  Uradni list Evropske unije
               
               
                  L 259/9
               
            
         UREDBA KOMISIJE (EU) 2019/1691
         z dne 9. oktobra 2019
         o spremembi Priloge V k Uredbi (ES) št. 1907/2006 Evropskega parlamenta in Sveta o registraciji, evalvaciji, avtorizaciji in omejevanju kemikalij (REACH)
         (Besedilo velja za EGP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (ES) št. 1907/2006 Evropskega parlamenta in Sveta z dne 18. decembra 2006 o registraciji, evalvaciji, avtorizaciji in omejevanju kemikalij (REACH) ter o ustanovitvi Evropske agencije za kemikalije in o spremembi Direktive 1999/45/ES ter o razveljavitvi Uredbe Sveta (EGS) št. 793/93 in Uredbe Komisije (ES) št. 1488/94 ter Direktive Sveta 76/769/EGS in direktiv Komisije 91/155/EGS, 93/67/EGS, 93/105/ES in 2000/21/ES (1) ter zlasti člena 131 Uredbe,
         ob upoštevanju naslednjega:
         
                     (1)
                  
                  
                     Priloga V k Uredbi (ES) št. 1907/2006 vsebuje seznam snovi, ki so izvzete iz obveznosti registracije v skladu s členom 2(7)(b) navedene uredbe.
                  
               
                     (2)
                  
                  
                     Digestat je poltekoč ali tekoč material, ki je bil dezinficiran in stabiliziran v procesu biološke obdelave, katere zadnji korak je anaerobna razgradnja, snovi, ki se uporabijo v tem procesu, pa so biorazgradljivi materiali, ki izvirajo samo iz nenevarnih ločenih virov, kot so živilski odpadki, gnoj in energijske poljščine. Bioplin, ki nastane z istim procesom kot digestat ali z drugimi procesi anaerobne razgradnje, ter kompost, ki nastane z aerobnim procesom razgradnje podobnih biološko razgradljivih materialov, sta že navedena v Prilogi V k Uredbi (ES) št. 1907/2006. Zato bi bilo treba tudi digestat, ki ni odpadek ali je prenehal biti odpadek, navesti v navedeni prilogi, saj je neustrezno in nepotrebno zahtevati registracijo navedene snovi in ker izjema zanjo v zvezi z naslovi II, V in VI Uredbe (ES) št. 1907/2006 ne posega v cilje navedene uredbe.
                  
               
                     (3)
                  
                  
                     Zaenkrat še ni bila vložena nobena registracija za digestat. Uvrstitev digestata v Prilogo V k Uredbi (ES) št. 1907/2006 bi morala pojasniti, da je digestat izvzet iz registracije, in sicer iz podobnih razlogov, ki upravičujejo obstoječo izjemo za kompost in bioplin, s čimer se odpravi negotovost, s katero se srečujejo proizvajalci in uporabniki digestata ter organi pregona.
                  
               
                     (4)
                  
                  
                     Prilogo V k Uredbi (ES) št. 1907/2006 bi bilo zato treba ustrezno spremeniti.
                  
               
                     (5)
                  
                  
                     Ukrepi iz te uredbe so v skladu z mnenjem odbora, ustanovljenega s členom 133 Uredbe (ES) št. 1907/2006 –
                  
               SPREJELA NASLEDNJO UREDBO:
         
            Člen 1
            Priloga V k Uredbi (ES) št. 1907/2006 se spremeni v skladu s Prilogo k tej uredbi.
         
         
            Člen 2
            Ta uredba začne veljati dvajseti dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 9. oktobra 2019
            
               
                  Za Komisijo
               
               
                  Predsednik
               
               Jean-Claude JUNCKER
            
         
         
            (1)  UL L 396, 30.12.2006, str. 1.
      
      
         
            PRILOGA
            V Prilogi V k Uredbi (ES) št. 1907/2006 se točka 12 nadomesti z naslednjim:
            
               
                           „12.
                        
                        
                           Kompost, bioplin in digestat.“